מרשל פולק

מרשל ויליאם פולק (באנגלית: Marshall William Faulk; נולד ב-26 בפברואר 1973) הוא שחקן פוטבול לשעבר בליגת ה-NFL ואחד מגדולי הרצים האחוריים בכל הזמנים. פולק שיחק בקבוצות אינדיאנפוליס קולטס וסנט לואיס ראמס עימה זכה בסופרבול בעונת 1999.

קריירה
פולק נולד בניו אורלינס שבלואיזיאנה. שיחק פוטבול באוניברסיטת המדינה של סן דייגו ונבחר שני בסיבוב הראשון של הדראפט של 1994 על ידי אינדיאנפוליס קולטס עימה שיחק חמש עונות. לאחר עונת 1998 הועבר פולק לסנט לואיס רמס, בה שיחק 7 עונות. בחלק מתקופה זו היה פולק שותף בכיר בקבוצת ההתקפה של הרמס, שנודעה בכינוי "ההצגה הטובה ביותר על משטח הדשא" (The greatest show on turf), יחד עם מרכז ההתקפה קורט וורנר והתופסים אייזק ברוס וטורי הולט.

פולק הוא אחד השחקנים הבודדים בהיסטוריה להם 10,000 יארדים בריצה ו-5,000 יארדים במסירה במהלך הקריירה. יש לו מעל ל-100 טצ'דאונים בריצה ומעל 30 טצ'דאונים במסירה. שבע תפיסות של שתי נקודות לאחר טצ'דאון הן שיא NFL.

בשל פציעות בברכיים פולק לא שיחק בעונת 2006 ובמקום זאת היה פרשן ברשת השידור של ה-NFL. ב-26 במרץ 2007 הודיע על פרישתו מפוטבול. ב-20 בדצמבר 2007 כיבדה קבוצת סנט לואיס רמס את תרומתו לקבוצה והוציאה לגמלאות את חולצתו מספר 28, התלויה עתה באצטדיון הקבוצה.

ב-2011 נבחר להיכל התהילה של הפוטבול המקצועני, בשנה הראשונה לזכאותו להיבחר. ב-2017 נבחר להיכל התהילה של פוטבול המכללות.

סטטיסטיקות נבחרות
 מספר יארדים ריצה בקריירה: 12,279 (תשיעי בכל הזמנים)
 ממוצע יארדים לריצה: 4.3
 טצ'דאונים: 136 (שביעי בכל הזמנים)
 מספר יארדים כולל בקריירה: 19,190 (שישי בכל הזמנים)
 שחקן בקבוצת העונה: 7
 MVP של ה-NFL: שנת 2000
 שחקן ההתקפה של העונה בליגה: 1999, 2000, 2001

קישורים חיצוניים

ערכים שבהם תבנית אתר רשמי אינה מתאימה להוספה אוטומטית
שחקני פוטבול אמריקאים
זוכי פרס ESPY: שחקן ה-NFL של השנה
שחקני פוטבול: רצים אחוריים
חברי היכל התהילה של הפוטבול המקצועני
זוכי פרס ה-MVP של ה-NFL
חברי היכל התהילה של פוטבול המכללות
שחקני לוס אנג'לס ראמס
שחקני אינדיאנפוליס קולטס
אמריקאים שנולדו ב-1973